Nord Stream
Nord Stream – magistralinis dujotiekis tarp Rusijos ir Vokietijos. Nutiestas Baltijos jūros dugnu, tranzitu per Suomijos, Danijos ir Švedijos teritorijas (prie šių šalių dujotiekių prijungtas nebuvo). Dujos tiektos iš Vakarų Sibiro telkinių esančių Jamalo Nencų autonominėje apygardoje (Tiumenės sritis). Buvo ilgiausiu povandeniniu dujotiekiu (dabar ilgiausias – Nord Stream 2), aplenkė iki tol buvusį ilgiausiu Langeledo dujotiekį.